มาร์ช ปัดควงจ๋อมแจ๋มเที่ยวจีนยันเงาในรูปคือเต๋อ วอนแฟนๆอย่าด่าฝ่ายหญิง
มาร์ช จุฑาวุฒิ แจงหลังถูกชาวเน็ตจับผิดว่าไปเที่ยวจีนพร้อมกับสาว จ๋อมแจ๋ม ยันไม่ได้ไปด้วยกัน อยู่กันคนละเมือง ส่วนรูปที่เห็นเงาคนถ่ายคือ เต๋อ ฉันทวิชช์ ส่วนสถานะยังไม่ใช่แฟน แต่ศึกษากันอยู่ ไม่อยากปิดบังแต่ก็ไม่ได้รีบเร่ง รับเป็นห่วงฝ่ายหญิง หลังโดนแฟนคลับเข้าไปด่าในอินสตาแกรมหลังที่ตนประกาศว่ากำลังคุยกับจ๋อมแจ๋มอยู่ รับฝ่ายหญิงนอยด์ แต่ตอนนี้ก็ดีขึ้นแล้วเพราะตนก็ให้กำลังใจอยู่ข้างๆ เสมอ วอนแฟนคลับไม่อยากให้ไปด่าฝ่ายหญิง เพราะตนเป็นคนเข้าไปในชีวิตของฝ่ายหญิงเอง,หลังจากที่หนุ่ม มาร์ช จุฑาวุฒิ ภัทรกำพล เปิดตัวว่ากำลังศึกษาดูใจกับสาว จ๋อมแจ๋ม สุพิชญา สุบรรณพงษ์ ก็เกิดกระแสดราม่าเหล่าบรรดาแฟนคลับบางคนไม่ค่อยจะพอใจ เข้าไปถล่มเละในอินสตาแกรมของฝ่ายหญิงอยู่เสมอ และในช่วงที่หนุ่มมาร์ชไปเที่ยวจีน สาวจ๋อมแจ๋มก็ไปจีน ไปไม่ลงรูปคู่ด้วยกัน แต่ดันมีคนตาดีเห็นเงาในรูปที่หนุ่มมาร์ชลง น่าจะเป็นสาวจ๋อมแจ๋มที่เป็นคนถ่ายรูปให้ ซึ่งงานนี้หนุ่มมาร์ชเลยขอชี้แจง พร้อมกับวอนแฟนๆ อย่าไปว่าฝ่ายหญิงให้เสียใจเลย ,สนุกมากไปกัน 4 คน มีพี่โต้ง บรรจง ปิสัญธนะกูล, พี่เต๋อ และตั้ว คุยกันไว้ตั้งนานแล้วว่าอยากไปตามรอยหนัง ไปตามหนังเรื่อง อวตาร ไปที่จริงๆ สวยมาก เหนื่อยหน่อย แต่พอขึ้นไปแล้ว สวยมากๆ ตามไกด์ไป สนุกดี จ๋อมแจ๋มไปจีนเหมือนกัน? ใช่ ไปเซี่ยงไฮ้ คนละเมืองกัน ถามว่าได้เจอกันไหม ไม่ได้เจอ ไลน์มันก็เล่นไม่ได้ โดนบล็อก นานๆ ทีถึงจะติดต่อคนที่ไทยได้ เงาคนที่ถ่ายรูปให้คนคิดว่าจ๋อมแจ๋มถ่ายให้? รูปที่ผมนั่งใช่ไหม พี่เต๋อถ่ายให้ พี่เต๋ออาจจะผอมลงก็เลยเข้าใจผิด ทริปนี้ก็ไม่ได้เจอเลย มันไกล แต่ก็ทราบว่าเขามาที่จีน ไม่ได้นัดกันไว้ แยกกันเตรียมมานานแล้ว รู้สึกอย่างไรคนจับตามองว่าไปด้วยกัน? ไม่ได้ไป ไม่กดดันอะไร ก็ลงรูปกันอยู่ว่าคนละที่กัน,ความสัมพันธ์พัฒนาขึ้นไหม? ก็ยัง จากวันนั้นจนวันนี้ก็ค่อยๆ มาเรื่อยๆ แต่ยังไม่ได้พัฒนาไปเท่าไร ค่อยเป็นค่อยไป คนจับตามองยิ่งเกร็งในการพัฒนาไหม? ก็ไม่นะ ความสัมพันธ์ก็ค่อยเป็นค่อยไป เรียนรู้กันไปเรื่อยๆ มันทำความรู้จักกันมา 3-4 เดือน ยังต้องใช้เวลาอยู่ ถามว่าเป็นแฟนได้หรือยัง ก็ยัง ยังคุยอยู่ ไม่อยากรีบเร่งหรือเปิดตัว? ไม่ได้อยากรีบเปิดตัว แต่ว่าก็ไม่ได้อยากปิดบังอะไร เราก็บริสุทธิ์ใจไปโน่นไปนี่ด้วยกัน ถามว่าเป็นคนเดียวที่คุยอยู่ตอนนี้ ก็ใช่ พอบอกว่าคุยๆ กันอยู่ มีคนไม่ค่อยพอใจ? จริงๆ ไม่อยากให้ไปทำนองนั้น คือเราชัดเจนหมดแล้ว ทั้งอดีต และตอนนี้ ถามว่าให้กำลังใจเขาอย่างไร ก็บอกเขาว่าอย่าคิดมาก พยายามอย่าคิดมาก และไม่อยากให้เก็บไปคิด เขาก็มีคิดมากนิดหน่อย มีนอยด์บ้าง,ได้เห็นข้อความที่เข้าไปด่าน้องไหม? ก็เข้าไปอ่าน แต่ก็ไม่ได้ดูทุกวัน แต่ก็พยายามบอกเขาว่า อย่าเก็บไปคิด อยากให้แยกแยะ สำหรับผมก็เป็นห่วง เป็นห่วงความรู้สึกของคุณพ่อคุณแม่ของจ๋อมแจ๋ม เขาก็มีนอยด์ แต่ตอนนี้โอเคแล้ว ก็ให้กำลังใจ อธิบายยังไงให้แฟนคลับเข้าใจ? อธิบายยังไงดี ก็จริงๆ เรากำลังศึกษากันอยู่ ค่อยเป็นค่อยไป ไม่ได้อยากให้เปิดใจ แต่อยากให้แยกแยะให้ถูกว่ามันเป็นอะไรยังไง ทุกคนน่าจะเข้าใจกันอยู่แล้ว ไม่อยากให้เข้าไปด่า เหมือนเขายังไม่ได้ทำอะไรเลย เราก็เป็นคนคนหนึ่งที่เข้าไปในชีวิตเขาเองด้วย.
มาร์ช จุฑาวุฒิ แจงหลังถูกชาวเน็ตจับผิดว่าไปเที่ยวจีนกับสาว จ๋อมแจ๋ม ยันไม่ได้ไปด้วยกัน ส่วนรูปที่เห็นเงาคนถ่ายคือ เต๋อ ฉันทวิชช์ ส่วนสถานะยังไม่ใช่แฟน แต่ศึกษากันอยู่วอนแฟนคลับอย่าด่าฝ่ายหญิงเพราะตนเป็นคนเข้าไปในชีวิตจ๋อมแจ๋ม
มาร์ช จุฑาวุฒิ ภัทรกำพล,จ๋อมแจ๋ม สุพิชญา สุบรรณพงษ์,มาร์ช จ๋อมแจ๋ม,จ๋อมแจ๋ม แฟนใหม่ มาร์ช,มาร์ช คบ จ๋อมแจ๋ม